Ondartza dorrea

Ondartza dorrea Gipuzkoako Bergara udalerrian dagoen pizkundetar estiloko jauregi bat da, dorretxe izandakoa. Hain zuzen ere, Bergarako Alde Zaharran kokatua dago, Bidekurutzeta kaleko 1. zenbakian, Jauregi etxea, Olaso dorrea eta Bergarako udaletxearen artean. Parean, Iturritxo (edo Ondartza-Zabala) etxea parean dauka, Bidekurutzeta kaleaz bestaldean.

Beste izen batzuk izan ditu: Ondartza komendadorearen etxea, Ondartza etxea eta Burgosko dorrea.

 Ezaugarriak 
XVI. mendearen lehen erdian Gaztelako koroaren zerbitzura 53 urtez egon zen Andres Martinez Ondartzaren aginduetara eraiki zuten.

Bidekurutzeta kaleko fatxadak bi arku zorrotz handi ditu, eta bi armarri ere bai. Azpiko armarria familiarena da; eta gainekoa, Karlos V.a enperadorearena, fintasun handiz zizelkatua, bi buruko arranoaz eta urrezko toisoi edo ardi-larruaz apaindua. Izan ere Martinez Ondartza enperadorearen zerbitzari izan zen Espainiako gortean, aurretik Joana erreginarena eta Fernando katolikoarena izan zen bezala..

Barrokoan eraikinari teilatu-hegal dotorea ezarri zitzaion.

erdian|thumb|373x373px|Etxearen bi armarri nabarmenak.

 Ikus gainera 
 Gipuzkoako jauregi eta dorretxeen zerrenda

 Erreferentziak 

Kategoria:Bergarako jauregiak
Kategoria:Bergarako Alde Zaharra
Kategoria:Euskal Herriko pizkundetar arkitektura
Kategoria:Euskal Herriko arkitektura barrokoa
Kategoria:XVI. mendean amaitutako eraikinak
Kategoria:Gipuzkoako dorretxeak